Diari Oficial de la Generalitat Valenciana


Sumari del DOGV 4958, del 03-03-2005 (2005/1739)

RESOLUCIÓ de 26 de gener de 2005, del conseller de Territori i Habitatge, per la qual s'aprova definitivament el programa d'actuació integrada de la unitat d'execució UE-1 del sector Joan XXIII del municipi de Vinaròs (Castelló), i s'adjudica la condició d'agent urbanitzador per al desenvolupament del programa d'actuació integrada de referència, a l'Institut Valencià d'Habitatge, SA, com a empresa pública de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4958

Data del DOGV
:   03-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1739


Data del document
:   26-01-2005

Organisme emissor
:   Conselleria de Territori i Habitatge

Tipus de document
:   Resolució

Correcció d'errades

 Descriptors 

:   * Vinaròs
    * pla d'urbanisme

RESOLUCIÓ de 26 de gener de 2005, del conseller de Territori i Habitatge, per la qual s'aprova definitivament el programa d'actuació integrada de la unitat d'execució UE-1 del sector Joan XXIII del municipi de Vinaròs (Castelló), i s'adjudica la condició d'agent urbanitzador per al desenvolupament del programa d'actuació integrada de referència, a l'Institut Valencià d'Habitatge, SA, com a empresa pública de la Generalitat Valenciana. [2005/Q1739]
  
Vist l'expedient relatiu al programa per gestió directa de l'Institut Valencià d'Habitatge, SA, del sector de sòl urbanitzable Joan XXIII del municipi de Vinaròs (Castelló) i, de conformitat amb els següents,
  
Antecedents de fet
  
Primer
  
El programa d'actuació integrada de la unitat d'execució UE-1 del sector Joan XXIII de Vinaròs va ser sotmés a informació al públic per la Resolució del conseller de Territori i Habitatge, de 27 de juliol de 2004, i es van inserir els corresponents anuncis en el periòdic Mediterráneo de 3 d'agost de 2004 i en el Diari Oficial de la Generalitat Valenciana de 17 d'agost de 2004. Al mateix temps, es va remetre avís amb el contingut de l'anunci al domicili fiscal dels que consten en el Cadastre com a titulars de drets afectats. Durant el període d'informació al públic es van formular 17 al·legacions, que han sigut informades per l'Institut Valencià d'Habitatge, SA. En relació amb el programa es va emetre la cèdula d'urbanització per la directora general de Planificació i Ordenació Territorial, de 5 d'agost de 2004.
  
El Ple de l'Ajuntament de Vinaròs ha emés un informe favorable al programa per Acord de 15 de setembre de 2004.
  
Mitjançant l'escrit de 17 de desembre de 2004, el director de l'Institut Valencià d'Habitatge, SA, sol·licita del Servei Territorial de Planificació i Ordenació Territorial de Castelló que es tramite l'expedient necessari perquè per la Comissió Territorial d'Urbanisme s'emeta un informe favorable al referit programa i s'eleve la proposta d'aprovació definitiva al conseller.
  
Segon
  
El programa d'actuació integrada de la unitat d'execució UE-1 del sector Joan XXIII de Vinaròs, elaborat per l'Institut Valencià d'Habitatge, SA (en endavant IVHSA), incorpora el projecte d'urbanització i el de reparcel·lació forçosa, a més dels altres documents propis del programa.
  
Tercer
  
La Comissió Territorial d'Urbanisme de Castelló, en sessió de data 15 de desembre del 2004, va acordar:
  
1. Emetre un informe favorable en relació amb la documentació presentada.
  
2. Estimar i desestimar les al·legacions presentades, això de conformitat amb la proposta que figura en l'informe a les al·legacions efectuat per l'IVHSA i incorporat l'expedient.
  
3. Aprovar provisionalment el programa d'actuació integrada, amb tots els documents que l'integren, en el qual s'adjudica la condició d'urbanitzador a l'IVHSA.
  
4. Elevar proposta d'aprovació definitiva al conseller de Territori i Habitatge.
  
Fonaments de dret
  
Primer
  
La tramitació del programa d'actuació integrada ha sigut correcta, de conformitat amb el que establix l'article 42 de la Llei 6/1994, de 15 de novembre, Reguladora de l'Activitat Urbanística (en endavant LRAU), en relació amb els articles 38 i 43 del mateix text legal, així com també amb el que han assenyalat l'article 168 i concordants del Reglament de Planejament de la Comunitat Valenciana, aprovat pel Decret 201/1998, de 15 de desembre (en endavant RPCV).
  
Durant la tramitació del programa s'han presentat diverses al·legacions, que han sigut informades pels tècnics de l'IVHSA. Cal assumir plenament el contingut d'aquest informe, quant a les propostes d'estimació i desestimació de les al·legacions que en aquest s'efectuen.
  
Segon
  
La documentació que integra el programa d'actuació integrada és suficient, de conformitat amb el que establix l'article 32 i concordants de la LRAU, i s'ajusta al que establix la LRAU i en el RPCV, i la resta de disposicions aplicables, per la qual cosa procedeix la seua aprovació.
  
Tercer
  
L'objecte de l'actuació és l'aprovació del programa d'actuació integrada de la unitat d'execució UE-1 del sector Joan XXIII de Vinaròs.
  
El Pla General de Vinaròs, aprovat definitivament el 25 de setembre de 2001, va classificar com a sòl urbanitzable residencial, sense ordenació detallada, els sectors denominats SUR-04, SUR-05, SUR-06 i SUR-08. Posteriorment l'IVHSA va promoure el pla parcial de millora d'aquests sectors, que van passar a denominar-se sector Joan XXIII. El pla parcial va ser aprovat definitivament per acord de la Comissió Territorial d'Urbanisme de Castelló, d'1 de juliol de 2004.
  
El programa d'actuació integrada que s'examina, promogut per l'IVHSA, implica el desenvolupament urbanístic de la unitat d'execució UE-1 del citat pla parcial. Aquesta unitat d'execució té una superfície de 75.327,33 metres quadrats de sòl.
  
Quart
  
El conseller de Territori i Habitatge és el competent per a aprovar definitivament aquest programa, de conformitat amb el que establix l'article 6.e del Reglament d'Òrgans Urbanístics de la Generalitat, aprovat pel Decret 201/2003, de 3 d'octubre.
  
Vistos els preceptes legals citats i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de Castelló, resolc:
  
I. Aprovar definitivament el programa d'actuació integrada de la unitat d'execució UE-1 del sector Joan XXIII del municipi de Vinaròs (Castelló).
  
II. Adjudicar la condició d'agent urbanitzador per al desenvolupament del programa d'actuació integrada de referència, a l'Institut Valencià d'Habitatge, SA, com a empresa pública de la Generalitat Valenciana.
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que preveu l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'Òrgans Urbanístics de la Generalitat, i article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.